hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ՀՀ ոստիկանության զորքերի նախկին հրամանատար Գրիգոր Գրիգորյանը նախ պետք է բացատրություն տա, թե ինչպես է եղել, որ Մարտի մեկին իր կողքին գտնվող 19-ամյա ժամկետային զինծառայող Տիգրան Աբգրայանը մահացու վիրավորվել է: Նաև պատասխան տա, թե ինչո՞ւ էր բերել զորքը Մարտի մեկին, ի՞նչ գործ ուներ ժամկետային զինծառայող Տիգրոն Աբգարյանը Երևանի կենտրոնում:
Forrights.am-ի հետ զրույցում այս մասին ասաց Մարտի 1-ի գործով փաստահավաք խմբի նախկին անդամ, փաստաբան Սեդա Սաֆարյանը՝ հակադարձելով Գրիգոր Գրիգորյանի հայտարարությանը, թե 2008թ մարտի 1-ին մահացած ժամկետային զինծառայող, 19-ամյա Տիգրան Աբգարյանը չէր կարող սպանվել հատուկ ջոկատայինների կողմից:
19-ամյա զինծառայողի վիրավորման ու մահվան հանգամանքների առթիվ նախկին պաշտոնական վարկածում հակասություն կա: Ըստ նախկին իշխանության օրոք հրապարակված վարկածի՝ Տիգրան Աբգարյանը 2008թ. մարտի 1-ին, ժամը 22.20-ին «պարանոցի հրազենային միջանցիկ վիրավորում» ախտորոշմամբ տեղափոխվել էր հիվանդանոց, ուր 40 օր անգիտակից վիճակում գտնվելուց հետո՝ նա ապրիլի 11-ին մահացել էր Միքայելյանի վիրաբուժության ինստիտուտում:
Դատաբժշկական փորձաքննության և Տիգրանի հիվանդության պատմության մեջ, սակայն, նշված է, որ զինվորը Միքայելյան հիվնադանոց է տեղափոխվել մարտի 2-ի կեսօրից հետո: «Ո՞ւր են տարել Տիգրան Աբգարյանին, ինչո՞ւ է Միքայելյան հիվանդանոցը ընդունել նրան միայն մարտի 2-ին, ժամը 16-ին: Ինչո՞ւ է նրա հիվանդության պատմության մեջ դա արձանագրված: Կուզեի դրա հետ կապված Գրիգոր Գրիգորյանն իր ասելիքն ասի: Իրենց 19 տարեկան զինվորականն է, և թող ասի՝ ինչ է մտածել՝ այսքան ժամանակ լռելով: Կամ ուր է եղել Տիգրան Աբգարյանը մինչև հիվանդանոց ընդունվելը: Գրված էր, որ Տիգրան Աբգարյանը վիրավորվել է ամսի 1-ի երեկոյան, բայց բոլոր փաստաթղթերում գրված է, որ Տիգրանը հիվանդանոց է ընդունվել մարտի 2-ին ժամը 16-ին»:
Սաֆարյանի խոսքով՝ ժամկետային զինծառայող Տիգրան Աբգարյանի մահվան հանգամանքներում շատ առեղծվածներ կան: «Եվ դրանց պատասխանը օբյեկտիվորեն պետք է տան այդ օրը նրա կողքը կանգնած մարդիկ, այդ թվում՝ ինքը՝ Գրիգոր Գրիգորյանը, բայց ոչ նման կերպ և ոչ իրեն ցանկալի մեկնաբանություններով»,-ասաց փաստաբանը:
Նշենք, որ մինչ ՀՔԾ պետ Սասուն Խաչատրյանի հրապարակած վարկածը, որով նոր քննությունը պարզել է, որ զինծառայող Տիգրան Աբգարյանը սպանվել է արտակարգ դրություն հայտարարելուց հետո՝ Քոչարյանի հրամանագիրը հիմնավորելու համար, նախկին վարկածով՝ Աբգարյանը մահացել էր ցուցարարների արձակած գնդակից:
Սեդա Սաֆարյանը արժանահավատ է համարում ՀՔԾ պետ Սասուն Խաչատրյանի հնչեցրած վարկածը: «Որովհետև, եթե դա ճիշտ չէ, վտանգավոր է: Չի կարող էդպիսի բան լինել: Երևի թե քննչական մարմինները ավելի առաջ կգնան, իմ կարծիքով շատ հեշտ է պարզել, թե կոնկրետ ով է խփել Տիգրան Աբգարյանին»,-հույս հայտնեց փաստաբանը:
Նրա տպավորությամբ՝ Գրիգոր Գրիգորյանի հայտարարությունը պաշտպանողական է: «Ինչ տարօրինակ բան ասես էսօր հնչեցնում են նախկին զինվորականներն ու իշխանավորները՝ առանց ամաչելու: Գուցե Հակուկ ջոկատայիններից տեղյակ է, կամ անտեղյակությունից էդպիսի արտահայտություն է անում: Ամեն դեպքում, լավ նախապատրաստված է եղել Մարտի մեկը, ու բոլորն էլ գիտեն, թե ինչ ուժեր են գործել»,-ասաց փաստաբանը՝ հավելելով. «Իմ համար Գրիգոր Գրիգորյանի հայտարարությունները քիչ արժանահավատ են, նրանք ունեն իրեն պաշտպանելու խնդիր: Իրենց պաշտպանելու համար կարող են այդ սպանությունը վերագրել ցուցարարներին: Իրենց որ մնա՝ զորքը չի մասնակցել, օլիգարխների թիկնապահներն էլ չեն եղել, Քոչարյանին էլ չեն ճանաչում»:
Սեդա Սաֆարյանը նաև հիշում է, որ Գրիգոր Գրիգորյանը ժամանակին հրաժարվել է հարցաքննվել փաստահավաք խմբում. «Իսկ ո՞ւր էր ինքը, երբ Փաստահավաքը խումբը փնտրում էր նույն Գրիգոր Գրիգորյանին՝ հարցաքննելու համար: Զանգել, փաստահավաք խմբի ղեկավար Վահե Ստեփանյանի հետ առանձին զրուցում էր, ու թե ինչ էր զրուցում, չգիտեմ: Թող դրա մասին խոսի»:
Նշենք, որ փաստահավաք խումբը դեռ 2010 թվականին ԱԺ ժամանակավոր հանձնաժողովին էր ներկայացրել իրենց հերթական զեկույցը մարտի 1-ի զոհերից մեկի՝ ոստիկանության 1033 զորամասի 2-րդ գումարտակի զինծառայող Տիգրան Աբգարյանի մահվան հանգամանքների վերաբերյալ: Փորձագետները շարադրել էին Հատուկ քննչական ծառայության, ոստիկանության եւ այլ պատասխանատու անձանց «կատարած ապօրինությունները, գործի քննության ընթացքում միտումնավոր կատարված բացթողումները, թերությունները»:
«Եթե հայտարարել են, թող բարի լինեն կարճ ժամանակում ցույց տան հատուկ ջոկատայինի անուն-ազգանունը»
Ինչ վերաբերում է Հատուկ քննչական ծառայության պետ Սասուն Խաչատրյանի օրերս արած հայտարարությանը, թե «2008 թ. մարտի 1-ին սպանված Տիգրան Աբգարյանի մահվան հանգամանքներն առավել քան մշուշոտ են, և այսօր իրենք կարող են հայտարարել, որ վերջինս սպանվել է հատուկջոկատայինների կողմից, ինչը փաստող հստակ ապացույցներ գոյություն ունեն», փաստահավք խմբի նախկին անդամ Անդրանիկ Քոչարյանը Հանրային հեռուստաընկերության «Խաղի կանոններ» հաղորդման ժամանակ անընդունելի է համարել նախաքննության գաղտնիք բացահայտելը:
«Չեմ ընդունում, որ մամուլի ասուլիսների ժամանակ կարելի է նախաքննական գաղտնիքները դարձնել օգտագործման գործիք, որպեսզի գաղտնալսման թեմայի հնարավոր մեղադրանքները լռեցնել՝ նախաքննության նոր ձեռք բերված ապացույցներն ի հայտ բերելով: Չի կարելի այդպիսի բան անել: Բայց որ Տիգրան Աբգարյանի մահվան հանգամանքների մեջ կային հիմնավոր կասկածներ, գուցե նախաքննական մարմինը հիմա ձեռք է բերել շատ լուրջ ապացույցներ, որին ես տեղյակ չեմ: Բայց իմ մոտ հարց է առաջանում. Եթե մենք շեշտում ենք՝ «հատուկջոկատային», իմ մոտ հարց է առաջանում՝ կոնկրետ ո՞ր կառույցի հատուկջոկատայիններն են, որովհետև հատուկջոկատայիններ ունեցել են ՊՆ-ն, Ներքին գործերը, ԱԱԾ-ն, այլ հատուկջոկատայիններ, որի մասին հիմա այստեղ չեմ ցանկանում խոսել»,-ասել է Քոչարյանը:
Ըստ ՀՔԾ պետի՝ Տիգրան Աբգարյանին հրազենային վիրավորում է հասցվել նրա համար, որպեսզի Ռոբերտ Քոչարյանի խոսքերն այն մասին, թե արդեն զոհեր կան, հիմնավորվեն, ու արտակարգ դրություն մտցնելու համար հիմք հանդիսանան։
«Եթե ասում ենք՝ հատուկջոկատային, և դա իրականություն է, նաև կրակողը, որը հատուկջոկատայինի մեջ է եղել, արդեն տեղեկացված է, որ ինքը բացահայտված է, և անթույլատրելի է այդպիսի տեղեկատվությունն ասուլիսում հնչեցնել»,-նշել է Քոչարյանը՝ հավելելով. «Այնպես որ՝ եթե հայտարարել են, թող բարի լինեն կարճ ժամանակում ցույց տան հատուկջոկատայինի անուն-ազգանունը, տեղը: Եթե ոչ, ուրեմն՝ մենք կասկածի տակ ենք դնում նախաքննության ձեռք բերած նոր հանգամանքները ևս»:
ՀԳ. ՀՔԾ-ից հրաժարվեցին մեկնաբանել Գրիգոր Գրիգորյանի հայտարարությունը, ինչպես նաև արձագանքել փաստահավաք խմբի անդամ Անդրանիկ Քոչարյանի դիտարկումներին:
Նախորդ նյութըՀակառակորդի կրակոցից զինծառայող է զոհվել
Հաջորդ նյութը«Հայաստանի կույրերի միավորում» ՀԿ անդամները հույս չունեն, որ նոր նախագահն իր հետ արդարություն կբերի
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Նենսի Փելոսին, կոնգրեսականները և Եղիշե Կիրակոսյանը քննարկել են Ադրբեջանի կողմից մարդու իրավունքների խախտումները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.